Plesei

Plesei (Plessé e galleg) zo ur gumun a Vreizh e Liger-Atlantel, e gevred ar vro.

 Douaroniezh 
 Plesei zo unan ag ar c'humunioù brasañ a zo el Liger-Atlantel, kement ha Pariz eo, gant 10 400 hektar. Teir bourc'h zo enni : Plesei, Le Dresny, Le Coudray.
 Ar stêr Izar a dreuz ar gumun.

 Anv 

 Stummoù skrivet 
 Plebe que dicitur Sei, 854; Ploissiaco, 1062; Plesseit, XIIIt; Pleusse, Plusse, 1254; Plesse, 1287; Plesseyacum ?, 1371Erwan Vallerie, Diazezoù studi istorel an anvioù-parrez. Corpus. An Here. 1995

 Gerdarzh 
Un anv brezhonek a orin eo anv ar gumun. Savet eo diwar ple, deuet eus plouef, ha Sei, anv un den, marteze ur sant, Sei pe Seog. Meur a gêriadenn a zo er gumun gant an anv "Sei" : Tresei, Lann-Sei… En 854 en ur skrid latin eus kartular Redon ez eus anv eus  Plebs que dicitur Sei, meneget evel parrez vrezhonek.
 Istor 
E fin an  ha deroù an  e oa bet Alan Iañ o chom e Plesei, e kastell Sei war ribl ar stêr Izar. Nend eo ket mui ar c'hastell anezhañ avat. E penn kentañ an  e veze gwelet e roudoù war ar parkeier c'hoazh.

Alan I a oa roue Breizh, trec'het ar Vikinged gantañ e Kistreberzh.

Lavaret e vez eo bet ar mare-se "oad aour" Plesei. Pezh a zo gwir a-walc'h. Evel-se Alan I, e vibien Budig ha Derrien hag e goskor o deus degemeret Eudes, Roue Bro C'hall e kastell Sei.

Hervez istorourion zo, ez eus bet ur villa roman hag ur c'hreñvlec'h galian kent bout adsavet gant ar roue.

Pa voe savet an hent bras etre Gwenred ha Plesei e penn kentañ an  ez eus bet dizoloet bezioù ag ar Grennamzer uhelañ.

Hervez ur vojenn ez eus ur c'haridenn etre pezh a oa ar c'hastell hag un tour e Gwenvenez-Penfaou...

War an dorgenn el lec'h ma oa ar c'hastell gwezharall emañ kêriadenn "Sant Kler" hiziv an deiz. Sant Kler a zo ur Sant a bouez er barrez. Ur chapel a oa er gêriadenn betek he distruj e-pad an Eil brezel bed. Pont Sant Kler a zo bet distrujet ganti ivez.

War-lerc'h eo bet ar gumun dindan beli familh Roc'han a Vlaen.

Er  e voe savet un aluzendi Sant Armel er Rozay gant Arzhur II.

 Kendirvi Lalokan 
Meneget eo ar barrez e diellevr Redon, e 854: Kovellig ha Brithael, kendirvi Lalokan o doe galvet ar mac'htiern Houarnskoed (Hoiarnscoit) evit bout e penn kêriadenn "Treb-Hinoi" a oa da Lalokan kent e varv. E Sarant (Gwenvenez-Penfaou) eo bet ar varn gant menec'h Redon.
 Dispac'h Gall 
 Krouet e voe kumun Plesei e 1790 diwar ar barrez katolik. Lakaet e voe e Kanton Sant-Nikolaz hag e Bann Blaen. E 1800 e voe lakaet en Arondisamant SavennegCassini - EHESS - Fichenn kumun Plesei.

 Brezel-bed kentañ  
 Mervel a reas 238 gwaz ag ar gumun abalamour d'ar brezel, da lavaret eo 4,38 % eus he foblañs e 1911Les soldats de Loire Inférieure - Monumant ar re varv.
 Eil brezel-bed 
 Mervel a reas trizek den eus ar gumun abalamour d'ar brezel hervez monumant ar re varvMemorial Genweb.
 Trevadennoù 
 Brezel Aljeria: mervel a reas ur milour eus ar gumun d’ar 16 a viz Even 1957 hervez monumant ar re varvFichenn hiniennel - Memorial Genweb.

 Lakaet e voe ar gumun e Kanton Pontkastell-Keren pa voe diskaret Kanton Sant-Nikolaz-an-Hent e 2014Décret n° 2014-243 du 25 février 2014 portant délimitation des cantons dans le département de la Loire-Atlantique.
 Brezhoneg 
 24,2 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 381.

 Tud 
Lucien Mazan (1882-1917), lesanvet Petit Breton, aet ar maout gantañ e Tro Bro-C'hall war varc'h-houarn e 1907 ha 1908. Lazhet e voe er Brezel-bed kentañ e Troyes.
Charles Perron (1893-1958), livour gall, aet da anaon e Naoned d'an 18 a viz Ebrel.
Michel Manoll (1911-1984), skrivour ha mignon da René-Guy Cadou.

 Ardamezeg ar familhoù 
80pxAmproux,
Aotrounez CalesfréGeotet e deir daerenn en argant. 80pxAndré, 
Aotrounez MalaritEn argant e gebrenn en sabel heuliet gant teir melchonenn ivez en sabel80pxde l'Espinay
Aotrounez Hauteville, Trémar, Buhel, Lalier, MalaritEn argant e zri bod-spern geotet80pxde Volvire
Aotrounez FresnayGoudreustellet a zek pezh etre aour ha gul

 Monumantoù ha traoù heverk 
 Iliz katolik Sant Pêr Plesei (1875),
 Chapel ar Plessis, (),
 Chapel Karheil, 
 Maner ar "chêne vert" (XVII-XVIII), an aotrou Tregwel e oa e berc'henn,
 Meur a fetan "hud", en Draeneg hag e Sant Kler (a bare poan an daoulagad),
 Kastell Karheil, distrujet eo bet e pad an Eil brezel-bed gant ar bombezadegoù.

Ur bochad kestell zo er gumun :
 Kastell Koed-Dan,
 Kastell "l'Epinay",
 Kastell Buhel,
 Kastell "Sein des bois",
 Kastell Boduan ...

Ha Peulvan "dent Gargantua" etre Lann-Sei ha Sant Kler. Hervez ar sorbienn e oa kouezhet ar peulvan diouzh botez Gargantua ha flastret en doa ur pesketaer hag a oa dindanañ.
 Monumantoù ar re varv 
 Monumant ar re varv e bered Plesei, luc’hskeudennMemorial Genweb. Dioueliet e voe d’ar 7 a viz Mae 1922Université de Lille.
 Monumant ar re varv e Le Coudray, luc’hskeudennMemorial Genweb ha kartenn-bostMemorial Genweb.
 Monumant ar re varv e Le Dresny, luc’hskeudennMemorial Genweb.
 Yezhoù 
Emañ Plesei e Bro C'hallo, komzet e vez gallaoueg er gumun eta.

Ar brezhoneg zo bet komzet ivez gant tud Plesei gwezharall, ur bochad anvioù-lec'h brezhonek a zo er gumun, muioc'h ag 20% hervez labour Jean Yves Le Moing. Setu lod anezho: Toulan (toul-lann), Tresé (Tre-Sei), Govelo, Couët-Dan, Hinlès (Hen-lez), Tregouët (Tregoed), Dresny (Draeneg).

Gallout a reer gwelet eo aet Kerguemer (1420) da gCarguemey (1562) etre ar  hag an . Ar ger "kêr" aet da "car" a c'hell bout arouez ur cheñch yezh.

Ur arouez arall eo "Quélme", n'eo ket aet ar ger-se da "gKalvez". Neuze eo bet kollet ar brezhoneg e Quélmé er  marteze.

 Melestradurezh 

|

 Poblañsouriezh 
 abaoe 1962 

 etre 1793 ha 2009 

 Liammoù diavaez 

Lec'hienn an ti-kêr : 
Ul lec'hienn diwar-benn istor ar barrez : 
 Plesei war Geobreizh
 Levrlennadur  

 Daveoù ha notennoù 

Rummad:Kumunioù Liger-Atlantel
Rummad:Kumunioù Bro-Naoned
Rummad:Kumunioù bet krouet e Liger-Izelañ e-pad an Dispac'h Gall